Póst Germania Budyšin
– Sokoł Ralbicy/Hórki 0:5 (0:2)
Zestawa hosći: Gloxyn – M. Matka (27. von Köding), Kř. Matka (73. Wowčerk), Korjeńk, Lulak, Bjeńš, Šołta, Schulz, Wałda, Kurjat (64. G. Čórlich), Domaška
Z dobyćom pola Pósta Germanije w Budyšinje bychu so koparjo Sokoła Ralbicy/Hórki wo jedne městno w tabulce polěpšili. W prěnich dźesać mjeńšinach přewostajichu woni jednanje domjacym, kotřiž so wočiwidnje prócowachu, ale bjez rozsudnych akcentow. Najprjedy Křesćan Matka dobry nadběh k róžkej wotwobara. Kaminski za Germaniju bul do šěsnatki kopny, a tón prasny do žerdźe – Matka pak by na městnje był. Prěni nadběh Sokoła běše hnydom wuspěch. Wałda jón přez prawy bok zahaji. Šołta přihra bul Kurjatej, kiž pósła Domašku preciznje na puć. A tón rjanu kombinaciju k 0:1 zakónči. Dwě mjeńšinje pozdźišo zleća Gloxynowy wotkop daloko do přećiwniskeje połojcy. Domaška wottam kulowatu kožu k 0:2 do wrotow smokny. Krótko do změny móhł Kurjat wuslědk dale zwyšić. Sam před wrotarjom pak njezamó jeho přewinyć. Na tamnym boku Gloxyn Hanspachowy pospyt do łaty storči.
lij_Latn hau_Latn szl_Latn szl_Latn